CELEX: 52010XG1201(02)
Language: sk
Date: 2010-12-01
Title: Závery Rady o úlohe kultúry v boji proti chudobe a sociálnemu vylúčeniu

1.12.2010   
            
            
               SK
            
            
               Úradný vestník Európskej únie
            
            
               C 324/16
            
         Závery Rady o úlohe kultúry v boji proti chudobe a sociálnemu vylúčeniu
   2010/C 324/03
   RADA EURÓPSKEJ ÚNIE,
   vzhľadom na rozhodnutie Európskeho parlamentu a Rady č. 1098/2008/ES z 22. októbra 2008 o Európskom roku boja proti chudobe a sociálnemu vylúčeniu (2010) (1),
   vzhľadom na to, že Rada na zasadnutí 17. júna 2010 prijala stratégiu Európa 2020 pre zamestnanosť a inteligentný, udržateľný a inkluzívny rast (2), a najmä jej záväzok „podporovať sociálne začlenenie, najmä prostredníctvom znižovania chudoby, snahou o vymanenie aspoň 20 miliónov ľudí z ohrozenia chudobou alebo vylúčením“,
   vítajúc so záujmom uznesenie Európskeho parlamentu z 15. novembra 2007 o hodnotení sociálnej situácie, v ktorom sa uvádza, že posilňovanie sociálnej súdržnosti a odstránenie chudoby a sociálneho vylúčenia sa musí stať politickou prioritou Európskej únie,
   keďže:
   
               —
            
            
               všetci ľudia majú právo mať prístup ku kultúrnemu životu a zúčastňovať sa na ňom, zúčastňovať sa počas celého života na vzdelávaní a odbornej príprave, rozvíjať svoj tvorivý potenciál, zvoliť si vlastnú identitu a kultúrnu príslušnosť v rozmanitej škále jej vyjadrovacích prostriedkov a požadovať, aby bola táto voľba rešpektovaná,
            
         
               —
            
            
               prierezová povaha kultúry je dôvodom na mobilizáciu politík v oblasti kultúry v boji proti chudobe a sociálnemu vylúčeniu,
            
         
               —
            
            
               prístup, účasť a vzdelávanie v oblasti kultúry môžu zohrávať významnú úlohu v boji proti chudobe a presadzovaní zvyšovania sociálneho začleňovania, pretože môžu podporiť najmä:
               
                           —
                        
                        
                           osobnostný rozvoj, prejav, uvedomelosť, slobodu a emancipovanosť jednotlivcov, ako aj ich aktívnu účasť na spoločenskom živote,
                        
                     
                           —
                        
                        
                           sociálne začlenenie izolovaných skupín, ako sú starší ľudia, skupín čeliacich chudobe alebo sociálnemu vylúčeniu, ako aj zvýšenie povedomia a boj proti stereotypom a predsudkom voči osobitným sociálnym a kultúrnym skupinám,
                        
                     
                           —
                        
                        
                           presadzovanie kultúrnej rozmanitosti a medzikultúrneho dialógu, rešpektovanie rozdielov a schopnosť predchádzať medzikultúrnym problémom a riešiť ich,
                        
                     
                           —
                        
                        
                           prístup k informáciám a službám, pokiaľ ide o kultúrne priestory poskytujúce prístup k novým informačným a komunikačným technológiám, a najmä k internetu,
                        
                     
                           —
                        
                        
                           rozvoj tvorivého potenciálu a kompetencií získaných v rámci neformálneho vzdelávania a informálneho učenia, ktoré sa môžu využiť na trhu práce a v spoločenskom a občianskom živote.
                        
                     
         NAZDÁVAJÚC SA preto, že je potrebné začleniť kultúrny rozmer do vnútroštátnych a európskych politík boja proti chudobe a sociálnemu vylúčeniu,
   v tejto súvislosti VYZÝVA ČLENSKÉ ŠTÁTY A KOMISIU, aby v rámci svojich príslušných právomocí, v súlade so zásadou subsidiarity a so zreteľom na svoju inštitucionálnu štruktúru:
   
               A.
            
            
               v záujme podpory prierezovej povahy kultúry zaviedli globálny, ucelený a participatívny prístup, pričom budú:
               
                           1.
                        
                        
                           začleňovať kultúrny rozmer do stratégií boja proti chudobe a sociálnemu vylúčeniu a presadzovať sociálne začlenenie prostredníctvom politík v oblasti kultúry;
                        
                     
                           2.
                        
                        
                           uskutočňovať politiky, ktoré podporujú prístup všetkých osôb ku kultúrnym aktivitám a ich účasť na nich;
                        
                     
                           3.
                        
                        
                           zapájať zainteresované strany vrátane osôb postihnutých chudobou a sociálnym vylúčením, ako aj ich združenia do vymedzovania a uplatňovania stratégií a politík;
                        
                     
                           4.
                        
                        
                           podnecovať na miestnej úrovni tvorbu konkrétnych projektov, ktoré zabezpečujú prepojenie medzi programami sociálneho začlenenia a kultúrnymi programami;
                        
                     
                           5.
                        
                        
                           podnecovať spoluprácu, realizáciu spoločných projektov a výmenu skúseností a osvedčených postupov medzi rôznymi úrovňami rozhodovania vrátane európskej, medzi aktérmi sociálnych, hospodárskych, kultúrnych, vzdelávacích a mládežníckych odvetví, ako aj medzi orgánmi verejnej moci a medzi uvedenými subjektami navzájom;
                        
                     
                           6.
                        
                        
                           presadzovať výskum a analýzu v súvislosti s úlohou kultúry v boji proti chudobe a sociálnemu vylúčeniu;
                        
                     
         
               B.
            
            
               posilnili väzby medzi vzdelávaním, odbornou prípravou, hospodárstvom, zamestnanosťou a kultúrou, pričom budú:
               
                           1.
                        
                        
                           podnecovať najmä za účasti umelcov a kultúrnych inštitúcií kultúrne aktivity v rámci sociálnych, vzdelávacích a mládežníckych nástrojov, aby sa posilnili kultúrne a medzikultúrne kompetencie a aby sa podnietil tvorivý a inovačný potenciál, najmä u detí a mladých ľudí;
                        
                     
                           2.
                        
                        
                           uznávať význam kultúrnej mediácie (3) pre účasť na kultúre a potrebu zaviesť na tento účel vhodnú odbornú prípravu a posilniť profesionalizáciu zainteresovaných osôb;
                        
                     
                           3.
                        
                        
                           presadzovať využívanie kompetencií získaných v kultúrnom sektore na uľahčenie začlenenia na trh práce a do zamestnania, ako aj do spoločenského a občianskeho života;
                        
                     
                           4.
                        
                        
                           uskutočňovať politiky zamerané na podporu mediálnej gramotnosti a rozvoj digitálnych kompetencií, ako aj na to, aby sa skupiny ohrozené alebo trpiace chudobou alebo sociálnym vylúčením naučili používať nové informačné a komunikačné technológie, ktoré uľahčujú prístup ku kultúre a rozvoj kultúrneho prejavu a umeleckej tvorivosti;
                        
                     
                           5.
                        
                        
                           zvyšovať povedomie aktérov kultúrnych, sociálnych, hospodárskych, vzdelávacích a mládežníckych odvetví o vzťahoch s ľuďmi trpiacimi chudobou alebo sociálnym vylúčením, o medzikultúrnom dialógu, o úlohe kultúry ako hnacieho motora sociálneho začleňovania a o občianskom rozmere kultúry;
                        
                     
         
               C.
            
            
               mobilizovali potenciál kultúry na boj proti stereotypom a predsudkom voči osobitným sociálnym a kultúrnym skupinám, ktoré čelia chudobe alebo sociálnemu vylúčeniu, pričom budú:
               
                           1.
                        
                        
                           presadzovať programy a činnosti, ktoré využívajú kultúrnu rozmanitosť a medzikultúrny dialóg, a venovať osobitnú pozornosť kultúrnej výmene medzi týmito skupinami, ako sú napríklad migranti, a spoločnosťou v širšom význame slova;
                        
                     
                           2.
                        
                        
                           využívať pozitívnu úlohu, ktorú v tejto oblasti môžu zohrávať médiá;
                        
                     
                           3.
                        
                        
                           podnecovať činnosti uskutočňované v tejto súvislosti a určené deťom a mladým ľuďom, ktoré v školách i mimo nich organizujú najmä mládežnícke združenia a hnutia.
                        
                     
         VYZÝVA ČLENSKÉ ŠTÁTY, aby so zreteľom na svoju inštitucionálnu štruktúru:
   
               A.
            
            
               odstránili prekážky prístupu ku kultúre prostredníctvom:
               
                           1.
                        
                        
                           zvyšovania povedomia kultúrneho sektora o potrebe otvorenosti voči všetkým druhom verejnosti a uznávania ich rôznych potrieb;
                        
                     
                           2.
                        
                        
                           šírenia prispôsobených a ľahko dostupných kultúrnych posolstiev a zavádzaním osobitných metód informovania a zvyšovania povedomia na oslovenie ľudí v zraniteľných situáciách s osobitným dôrazom na osoby so zdravotným postihnutím;
                        
                     
                           3.
                        
                        
                           zlepšovania prístupu k novým informačným a komunikačným technológiám, a najmä k internetu, a v tejto súvislosti prostredníctvom posilnenia a obnovenia úlohy verejných knižníc, miestnych kultúrnych stredísk a miest prístupu verejnosti k internetu ako kľúčových prvkov digitálnej sféry znalostí a ako priestorov otvorených pre všetky kultúrne kontakty a aktivity;
                        
                     
                           4.
                        
                        
                           uskutočňovania politík zacielených na zníženie nákladov na prístup ku kultúre a zameraných na podporu osobitných cieľových skupín;
                        
                     
                           5.
                        
                        
                           zlepšovania a diverzifikácie miestnej kultúrnej ponuky dostupnej všetkým;
                        
                     
         
               B.
            
            
               zlepšili účasť na kultúrnom živote a tvorbe kultúrneho prejavu prostredníctvom:
               
                           1.
                        
                        
                           využívania účasti na kultúre, kultúrneho prejavu a umeleckej tvorivosti skupín postihnutých chudobou alebo sociálnym vylúčením, a to najmä zintenzívňovaním činností v oblasti kultúrneho vzdelávania, kultúrnej mediácie alebo umeleckej praxe;
                        
                     
                           2.
                        
                        
                           uskutočňovania politík v oblasti zabezpečenia gramotnosti vrátane digitálnej gramotnosti, základného vzdelávania a učenia sa štátnych jazykov;
                        
                     
                           3.
                        
                        
                           podnecovania projektov vrátane umeleckých pobytov, ktoré umožňujú podporovať spoluprácu medzi umelcami a osobami postihnutými chudobou alebo sociálnym vylúčením;
                        
                     
                           4.
                        
                        
                           optimalizovania potenciálu vzdelávacích a mládežníckych odvetví, ako aj podnecovania činností podporovaných kultúrnymi zariadeniami a zameraných na presadzovanie účasti detí a mládeže na kultúrnom živote a tvorbe kultúrneho prejavu.
                        
                     
         Na základe toho vyzýva ČLENSKÉ ŠTÁTY A KOMISIU, aby:
   
               1.
            
            
               čo najlepšie využili nástroje politiky súdržnosti Únie na podporu kultúrnych iniciatív zameraných na boj proti chudobe a sociálnemu vylúčeniu;
            
         
               2.
            
            
               využili prínos kultúry k rozvoju a plneniu rozvojových cieľov tisícročia;
            
         
               3.
            
            
               zohľadnili tieto závery pri plnení cieľov stratégie Európa 2020.
            
         
      (1)  Ú. v. EÚ L 298, 7.11.2008, s. 20.
   
      (2)  Dokument EUCO 13/1/10 REV 1.
   
      (3)  Kultúrna mediácia je disciplína, ktorej cieľom je vytvárať väzby medzi verejnosťou a kultúrou.